title: 2011/577/ES: Eiropas Parlamenta Lēmums ( 2011. gada 10. maijs ) par Eiropas Ķīmisko vielu aģentūras kontu slēgšanu attiecībā uz 2009. finanšu gadu

text:
               27.9.2011

               LV

               Eiropas Savienības Oficiālais Vēstnesis

               L 250/154

         EIROPAS PARLAMENTA LĒMUMS
   (2011. gada 10. maijs)
   par Eiropas Ķīmisko vielu aģentūras kontu slēgšanu attiecībā uz 2009. finanšu gadu
   (2011/577/ES)
   EIROPAS PARLAMENTS,

               —

               ņemot vērā Eiropas Ķīmisko vielu aģentūras 2009. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Ķimikāliju aģentūras 2009. finanšu gada pārskatiem, ar Aģentūras atbildēm (1),

               —

               ņemot vērā Padomes 2011. gada 15. februāra ieteikumu (05892/2011 – C7-0052/2011),

               —

               ņemot vērā EK līguma 276. pantu un Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes Regulu (EK) Nr. 1907/2006 (3), ar ko izveido Eiropas Ķimikāliju aģentūru, un jo īpaši tās 97. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0127/2011),

               1.

               apstiprina Eiropas Ķīmisko vielu aģentūras kontu slēgšanu attiecībā uz 2009. finanšu gadu;

               2.

               uzdod priekšsēdētājam šo lēmumu nosūtīt Eiropas Ķīmisko vielu aģentūras izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 338, 14.12.2010., 34. lpp.

      (2)  OV L 248, 16.9.2002., 1. lpp.

      (3)  OV L 396, 30.12.2006., 1. lpp.

      (4)  OV L 357, 31.12.2002., 72. lpp.


title: 2010/449/CFSP: Padomes Lēmums 2010/449/KĀDP ( 2010. gada 11. augusts ), ar ko pagarina pilnvaru termiņu Eiropas Savienības īpašajam pārstāvim Dienvidkaukāzā

text:
               12.8.2010

               LV

               Eiropas Savienības Oficiālais Vēstnesis

               L 211/41

         PADOMES LĒMUMS 2010/449/KĀDP
   (2010. gada 11. augusts),
   ar ko pagarina pilnvaru termiņu Eiropas Savienības īpašajam pārstāvim Dienvidkaukāzā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 31. panta 2. punktu un 33. pantu,
   ņemot vērā priekšlikumu, ko iesniegusi Savienības Augstā pārstāve ārlietās un drošības politikas jautājumos,
   tā kā:

               (1)

               Padome 2006. gada 20. februārī pieņēma Vienoto rīcību 2006/121/KĀDP (1), ar ko Peter SEMNEBY kungu iecēla par Eiropas Savienības īpašo pārstāvi (turpmāk “ESĪP”) Dienvidkaukāzā.

               (2)

               Padome 2010. gada 22. februārī pieņēma Lēmumu 2010/109/KĀDP (2), ar ko ESĪP pilnvaru termiņu pagarināja līdz 2010. gada 31. augustam.

               (3)

               ESĪP pilnvaru termiņš būtu jāpagarina līdz 2011. gada 28. februārim vai līdz brīdim, kad Padome pēc Savienības Augstā pārstāvja ārlietās un drošības politikas jautājumos (turpmāk “AP”) priekšlikuma pieņem lēmumu, ka Eiropas Ārējās darbības dienests veic funkcijas, kas atbilst Lēmumā 2010/109/KĀDP noteiktajām funkcijām, un izbeidz viņa pilnvaras.

               (4)

               ESĪP īstenos savas pilnvaras situācijā, kas var pasliktināties un varētu kaitēt Līguma 21. pantā izklāstīto kopējās ārpolitikas un drošības politikas mērķu sasniegšanai,

         IR PIEŅĒMUSI ŠO LĒMUMU.
   1. pants
   Lēmumu 2010/109/KĀDP ar šo groza šādi.

               1.

               Lēmuma 1. pantu aizstāj ar šādu pantu:
               “1. pants
               Eiropas Savienības īpašais pārstāvis
               Ar šo ESĪP Dienvidkaukāzā Peter SEMNEBY kunga pilnvaru termiņš tiek pagarināts līdz 2011. gada 28. februārim vai līdz brīdim, kad Padome pēc Augstā pārstāvja priekšlikuma pieņem lēmumu, ka Eiropas Ārējās darbības dienests veic funkcijas, kas atbilst šajā lēmumā noteiktajām funkcijām, un izbeidz viņa pilnvaras.”

               2.

               Lēmuma 5. pantu aizstāj ar šādu pantu:
               “5. pants
               Finansējums
               1.   ESĪP pilnvaru īstenošanas izdevumiem paredzētā finanšu atsauces summa laikposmam no 2010. gada 1. marta līdz 2010. gada 31. augustam ir EUR 1 855 000.
               2.   ESĪP pilnvaru īstenošanas izdevumiem paredzētā finanšu atsauces summa laikposmam no 2010. gada 1. septembra līdz 2011. gada 28. februārim ir EUR 1 410 000.
               3.   Izdevumus pārvalda saskaņā ar procedūrām un noteikumiem, ko piemēro Savienības vispārējam budžetam.
               4.   Izdevumus pārvalda saskaņā ar ESĪP un Komisijas noslēgtu līgumu. ESĪP sniedz Komisijai pārskatu par visiem izdevumiem.”

         2. pants
   Stāšanās spēkā
   Šis lēmums stājas spēkā tā pieņemšanas dienā.

      Briselē, 2010. gada 11. augustā

            Padomes vārdā –

            priekšsēdētājs

         S. VANACKERE

      (1)  OV L 49, 21.2.2006., 14. lpp.

      (2)  OV L 46, 23.2.2010., 16. lpp.


title: 2007/764/EK: Padomes Lēmums ( 2007. gada 8. novembris ) par Bulgārijas un Rumānijas pievienošanos Konvencijai, kas izstrādāta, ņemot vērā Līguma par Eiropas Savienību K3. pantu, par informācijas tehnoloģijas izmantošanu muitas vajadzībām

text:
               24.11.2007

               LV

               Eiropas Savienības Oficiālais Vēstnesis

               L 307/20

      PADOMES LĒMUMS

   (2007. gada 8. novembris)
   par Bulgārijas un Rumānijas pievienošanos Konvencijai, kas izstrādāta, ņemot vērā Līguma par Eiropas Savienību K3. pantu, par informācijas tehnoloģijas izmantošanu muitas vajadzībām
   (2007/764/EK)
   EIROPAS SAVIENĪBAS PADOME,
   ņemot vērā Līgumu par Eiropas Savienību,
   ņemot vērā 2005. gada Pievienošanās līgumu,
   ņemot vērā 2005. gada Pievienošanās aktu un jo īpaši tā 3. panta 4. punktu,
   ņemot vērā Komisijas ieteikumu,
   ņemot vērā Eiropas Parlamenta atzinumu (1),
   tā kā:

               (1)

               Konvenciju, kas izstrādāta, ņemot vērā Līguma par Eiropas Savienību K3. pantu, par informācijas tehnoloģijas izmantošanu muitas vajadzībām (2) (turpmāk “Konvencija par informācijas tehnoloģijas izmantošanu muitas vajadzībām”) parakstīja Briselē 1995. gada 26. jūlijā un tā stājās spēkā 2005. gada 25. decembrī.

               (2)

               Konvenciju par informācijas tehnoloģijas izmantošanu muitas vajadzībām papildināja ar:

                           —

                           Protokolu, kas izstrādāts, pamatojoties uz Līguma par Eiropas Savienību K3. pantu, par Konvencijas par informācijas tehnoloģijas izmantošanu muitas vajadzībām interpretāciju Eiropas Kopienu Tiesā ar prejudiciālu nolēmumu palīdzību (3) (turpmāk “Protokols par interpretāciju Eiropas Kopienu Tiesā”), ko parakstīja 1996. gada 29. novembrī un kas stājās spēkā 2005. gada 25. decembrī,

                           —

                           Protokolu, kas izstrādāts, pamatojoties uz K3. pantu Līgumā par Eiropas Savienību, par nelegāli iegūtu ieņēmumu legalizēšanas apjomu Konvencijā par informāciju tehnoloģiju izmantošanu muitas vajadzībām un par transportlīdzekļa reģistrācijas numura iekļaušanu konvencijā (4) (turpmāk “Protokols par nelegāli iegūtu ieņēmumu legalizēšanas apjomu”), ko parakstīja Briselē 1999. gada 12. martā un kam jāstājas spēkā saskaņā ar tā 3. panta 3. punktu,

                           —

                           Protokolu, kas noslēgts saskaņā ar Līguma par Eiropas Savienību 34. pantu un kas attiecībā uz muitas lietu identifikācijas datu bāzes izveidošanu groza Konvenciju par informācijas tehnoloģijas izmantošanu muitas vajadzībām (5) (turpmāk “Protokols par muitas lietu identifikācijas datu bāzes izveidošanu”), ko parakstīja Briselē 2003. gada 8. maijā un kam jāstājas spēkā saskaņā ar tā 2. panta 3. punktu.

               (3)

               Pēc pievienošanās Eiropas Savienībai Čehija, Igaunija, Kipra, Latvija, Lietuva, Ungārija, Polija, Slovēnija un Slovākija ir iesniegušas savus dokumentus par pievienošanos Konvencijai par informācijas tehnoloģijas izmantošanu muitas vajadzībām. Čehija, Igaunija, Kipra, Lietuva, Ungārija, Polija, Slovēnija un Slovākija ir iesniegušas savus dokumentus par pievienošanos minētajiem trīs protokoliem; Latvija ir iesniegusi savu dokumentu par pievienošanos Protokolam par interpretāciju Eiropas Kopienu Tiesā.

               (4)

               Pievienošanās akta 3. panta 3. punktā ir paredzēts, ka Bulgārija un Rumānija pievienojas konvencijām un protokoliem, kas norādīti Pievienošanās akta I pielikumā, kurā inter alia ir iekļauta Konvencija par informācijas tehnoloģijas izmantošanu muitas vajadzībām un tās protokoli. Attiecībā uz Bulgāriju un Rumāniju Padome nosaka to spēkā stāšanās datumu.

               (5)

               Saskaņā ar Pievienošanās akta 3. panta 4. punktu Padomei ir jāveic visi pielāgojumi, kas ir vajadzīgi sakarā ar pievienošanos šīm konvencijām un protokoliem,

         IR PIEŅĒMUSI ŠO LĒMUMU.
   1. pants
   Konvencija par informācijas tehnoloģijas izmantošanu muitas vajadzībām, kas grozīta ar Protokolu par muitas lietu identifikācijas datu bāzes izveidošanu un šo lēmumu, kā arī Protokols par interpretāciju Eiropas Kopienu Tiesā un Protokols par nelegāli iegūtu ieņēmumu legalizēšanas apjomu stājas spēkā pirmā mēneša pirmajā dienā, kas seko šā lēmuma starp Bulgāriju, Rumāniju un tām dalībvalstīm, kurās ir spēkā Konvencija vai, attiecīgā gadījumā, tās protokols, pieņemšanas datumam. Konvencija starp Bulgāriju vai Rumāniju un jebkuru citu dalībvalsti stājas spēkā dienā, kad tā stājas spēkā attiecīgajā citā dalībvalstī.
   2. pants
   Konvencijas par informācijas tehnoloģijas izmantošanu muitas vajadzībām, Protokola par muitas lietu identifikācijas datu bāzes izveidošanu, Protokola par interpretāciju Eiropas Kopienu Tiesā un Protokola par nelegāli iegūtu ieņēmumu legalizēšanas apjomu teksti, kas sastādīti bulgāru un rumāņu valodā, (6) un ir autentiski ar tādiem pašiem nosacījumiem kā pārējie šīs konvencijas teksti un protokoli.
   3. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2007. gada 8. novembrī

            Padomes vārdā —

            priekšsēdētājs

         R. PEREIRA

      (1)  2007. gada 10. jūlija Atzinums (Oficiālajā Vēstnesī vēl nav publicēts).

      (2)  OV C 316, 27.11.1995., 34. lpp.

      (3)  OV C 151, 20.5.1997., 16. lpp.

      (4)  OV C 91, 31.3.1999., 2. lpp.

      (5)  OV C 139, 13.6.2003., 2. lpp.

      (6)  Konvencijas bulgāru un rumāņu valodas versijas publicē Oficiālā Vēstneša Īpašajā izdevumā vēlāk.